Author: x

Uznesenia
zo 6. riadneho zasadnutia OZ konaného dňa 17.6.2011

Obecné zastupiteľstvo v Haliči

A/ Berie na vedomie:
	1. Stanovisko auditora
	2. Správu hlavnej kontrolórky
	3. Správu o činnosti Dobrovoľného hasičského zboru v Haliči za prvý polrok 2011.
	4. Správu o príprave Haličských slávností.

B/ Súhlasí:
	1. So zriadením troch výdajní odberných opatrení v zložení:
1. výdajňa – Ľudmila. Sarvašová (vedúca), členovia – Emília Zvarová, Mgr. Katarína Gálová
2. výdajňa – Mária Veselovská (vedúca), členovia – Pavol Náton, Božena Hochholcerová
3. výdajňa – Veronika Belková (vedúca), členovia – Mgr. Mária Fajčíková, Vladimír Greňo
	2. S návštevou Nižnej Kamenice v zložení: Mgr. Udvardy, J. Turek, Mgr. Kokavec a bratia Gibalovci.
	3. S výrubom čerešní pri telocvični.

C/ Schvaľuje:
	1. Vnútorný predpis upravujúci postup obce Halič pri zadávaní zákazky s nízkou hodnotou, v súlade s § 11, ods. 4, písm. a) zákona č. 369/1990 Zb. o obecnom zriadení v znení neskorších predpisov, s pripomienkami členov ekonomickej komisie.
	2. Plat starostu obce Halič od 1. 6. 2011, ktorého výška bude so zvýšením o 50 % činiť 2.284,00 €.
	3. Odmeny starostovi obce za mesiace apríl, máj  vo výške 25,625 %, zástupcovi starostu za II. štvrťrok vo výške 14,375 %, hlavnej kontrolórke od začiatku funkčného obdobia vo výške 11,875 %.

D/ Žiada:
	1. Starostu obce o vypracovanie ponuky náhradných pozemkov pre p. Poltárskeho a ostatných vlastníkov nevysporiadaných pozemkov v areáli ZŠ v MŠ Halič.
	2. Starostu obce ponúknuť p. Hrončekovej za pozemok cenu platnú v dobe začatia výstavby chodníka na Ulici mieru.
	3. Starostu obce, aby všetky dohody týkajúce sa majetku obce uzatváral písomne.
	4. Starostu obce, aby sa vyjadril k podnetom komisie životného prostredia a ktoré bude možné, aby do budúceho zastupiteľstva vyriešil.

E/ Nesúhlasí:
	1. Aby výstavba rýchlostnej cesty R 7 bola budovaná  v zmysle variantu A2, najmä z hľadiska ochrany krajiny.

F/ Doporučuje:
	1. Výstavbu rýchlostnej cesty R 7 v zmysle variantu A s modifikáciou – variant A3 nasledovne: z Toráka R 7 bude viesť na cestný oblúk pri skladoch Ľadovo, ďalej cez Roveň pod kótou 258, cez potok Jelšovík a sedlom pod Skalicou (kóta 263), dolinou pod Kamenné, severne od kóty Nad Kukučkou (266) s napojením na navrhovanú trasu variant A.

V Haliči dňa  23. 6. 2011   

	
						                     Vladimír Rehanek
   starosta obce
	
Zapísala: M. Veselovská

Overovatelia:
Jozef Turek
Ing. Marian Hujo